paragraph_text: Viktor Gutić (Banja Luka, 23. prosinca 1901. – Banja Luka 1947.) bio je pravnik, ustaški povjerenik za Banju Luku i veliki župan Pokuplja u Nezavisnoj Državi Hrvatskoj (NDH) tijekom Drugog svjetskog rata. Odgovoran za progon Srba, Židova i Roma na području Bosanske krajine u Bosni između 1941. i 1945. godine, a izvještavao je glavnog povjerenika za Bosnu i Hercegovinu Juru Francetića. Kao povjerenik, Gutić je bio direktno odgovoran za organiziranje ustaških logora i centara u regiji i imenovanje njihovog osoblja. Pobjegao je u Austriju pa Italiju nakon sloma NDH 1945., a uhapšen je u Veneciji i odveden u logor u Grottaglie prije izručenja Jugoslaviji početkom 1946. Zbog ratnih zločina osuđen je na smrt u Sarajevu i pogubljen u veljači 1947. u Banjoj Luci.